Λαμπίρι Αιτωλοακαρνανίας

Το Λαμπίρι, επίσημα Λαμπίριον, είναι ορεινό χωριό του νομού Αιτωλοακαρνανίας

 Γεωγραφία - Ιστορία 
Το Λαμπίρι βρίσκεται στα σύνορα των νομών Αιτωλοακαρνανίας και Ευρυτανίας και απέχει 35 χλμ. Α.-ΒΑ. από το Αγρίνιο και 17 χλμ. ΝΑ. από τη Μονή Προυσού. Είναι χτισμένο σε υψόμετρο 1.000 μέτρων στις πλαγιές του όρους Παναιτωλικό και είναι ένα από τα ορεινότερα χωριά της Αιτωλοακαρνανίας. Η περιοχή βόρεια και δυτικά του χωριού και των κορυφών του Παναιτωλικού έχει χαρακτηριστεί βιότοπος CORINE. Αναφέρεται επίσημα ως οικισμός το 1845 στο ΦΕΚ 32Α - 08/12/1845 να προσαρτάται στον τότε δήμο Αμβρακίας. Το 1912 με το ΦΕΚ 261Α - 31/08/1912 αποσπάσθηκε από το δήμο Αμβρακίας και ορίστηκε έδρα της νεοϊδρυθείσας κοινότητας Λαμπιρίου. Σύμφωνα με το πρόγραμμα Καλλικράτης μαζί με το Κάτω Λαμπίρι αποτελούν την τοπική κοινότητα Λαμπιρίου που υπάγεται στη δημοτική ενότητα Παραβόλας του δήμου Αγρινίου και σύμφωνα με την απογραφή 2011 ως κοινότητα έχει πληθυσμό 124 κατοίκους, ενώ ως οικισμός 103«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10711  (σελ. 237 του pdf). Ο πληθυσμός του σύμφωνα με την απογραφή του 2001 ήταν 117 κάτοικοι.

Παραπομπές

Κατηγορία:Χωριά της περιφερειακής ενότητας Αιτωλοακαρνανίας